paragraph_text: Sastav je 1983. godine snimio svoj četvrti album Burning from the Inside. Na ovom albumu je zbog upale pluća Peter Murphy bio manje zastupljen pa su ostali članovi sastava preuzeli više uloge u njegovom stvaranju. Nesuglasice koje su nastala zbog te odluke dovele su do raspada Bauhausa tjedan dana prije izlaska albuma na tržište. S albuma su potekla dva singla – "She's In Parties", koji je dosegnuo 26. mjesto top ljestvice i limitirano izdanje singla "Sanity Assassin" za članove kluba obožavatelja sastava. Album je bio dobro prihvaćen od kritike i publike te je dosegnuo 13. mjesto liste najprodavanijih albuma.